CELEX: 62016CN0515
Language: da
Date: 2016-10-03 00:00:00
Title: Sag C-515/16: Anmodning om præjudiciel afgørelse indgivet af Cour d’appel de Versailles (Frankrig) den 3. oktober 2016 — Enedis, SA, anciennement Électricité Réseau Distribution France SA (ERDF) mod Axa Corporate Solutions SA, Ombrière Le Bosc SAS

19.12.2016   
            
            
               DA
            
            
               Den Europæiske Unions Tidende
            
            
               C 475/13
            
         Anmodning om præjudiciel afgørelse indgivet af Cour d’appel de Versailles (Frankrig) den 3. oktober 2016 — Enedis, SA, anciennement Électricité Réseau Distribution France SA (ERDF) mod Axa Corporate Solutions SA, Ombrière Le Bosc SAS
   (Sag C-515/16)
   (2016/C 475/19)
   Processprog: fransk
   
      Den forelæggende ret
   
   Cour d’appel de Versailles
   
      Parter i hovedsagen
   
   
      Sagsøger: Enedis, SA, anciennement Électricité Réseau Distribution France SA (ERDF)
   
      Sagsøgt: Axa Corporate Solutions SA, Ombrière Le Bosc SAS
   
      Præjudicielle spørgsmål
   
   
               1)
            
            
               Skal artikel 107, stk. 1, TEUF fortolkes således, at den mekanisme, der består i en forpligtelse til at købe elektricitet produceret i anlæg, der anvender solstrålingsenergi, til en pris, der er højere end markedsprisen, og som finansieres af de endelige elforbrugere, såsom den mekanisme, der er fastsat i ministerielle bekendtgørelser af 10. juli 2006 (JORF nr. 171 af 26.7.2006, s. 11133) og af 12. januar 2010 (JORF nr. 0011 af 14.1.2010, s. 727), der fastsætter betingelser for køb af denne elektricitet, sammenholdt med lov nr. 2000-108 af 10. februar 2000 om modernisering og udvikling af den offentlige elektricitetstjeneste, dekret nr. 2000-1196 af 6. december 2000 og dekret nr. 2001-410 af 10. maj 2001, udgør statsstøtte?
            
         
               2)
            
            
               I bekræftende fald, skal artikel 108, stk. 3, TEUF da fortolkes således, at den manglende forudgående anmeldelse til Europa-Kommissionen af denne mekanisme påvirker gyldigheden af de nævnte bekendtgørelser, der gennemfører den omtvistede støtteforanstaltning?